30. ΑΝΑΓΚ. ΝΟΜΟΣ υπ’ αριθ. 210 της 2/5 Δεκ. 1967 (ΦΕΚ Α΄217) Περί φορολογικής απαλλαγής εν Ελλάδι των υπέρ αλλοδαπών Οίκων προκυπτόντων τόκων εκ συμβάσεων προμηθειών εν γένει συναφθεισών μέχρι 31.12.1966 υπό του Δημοσίου και των Σ.Ε.Κ. Άρθρον μόνον.-1.Τόκοι προκύπτοντες υπέρ αλλοδαπών οίκων, εκ συμβάσεων προμηθειών εν γένει, συναφθεισών μέχρι 31.12.1966 υπό του Δημοσίου ή των Σιδηροδρόμων του Ελληνικού Κράτους, ων η εκτέλεσις διασφαλίζεται δια παρασχεθείσης υπό του Δημοσίου εγγυήσεως ή δι’ εγγυήσεως αυτού και αντεγγυήσεως της Τραπέζης της Ελλάδος ή αντιστρόφως και ο διακανονισμός πραγματοποιείται δι’ αποδοχής συναλλαγματικών ή προθεσμιακώς δια δόσεων, εφ’ ων η αποδοχή, η πίστωσις ή καταβολή λαμβάνουσι χώραν μετά την 31.12.1966 η δε εξόφλησις της αξίας του εμπορεύματος μετά των τόκων διενεργείται μέσω του τακτικού προϋπολογισμού ή του τοιούτου των δημοσίων επενδύσεων, απαλλάσσονται του κατά τας ισχύουσας διατάξεις φόρου εισοδήματος. 2.Η ως άνω διάταξις δεν εφαρμόζεται προκειμένου περί τόκων, καταβαλλομένων εις αλλοδαπούς οίκους, εδρεύοντας εις Χώρας μεθ’ ων η Ελλάς έχει συνάψει συμβάσεις περί αποφυγής διπλής φορολογίας του εισοδήματος, δυνάμει δε των οποίων ούτοι φορολογούνται επί τω κανονικώ ή μειωμένω φορολογικώ συντελεστή. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 